**СЪОБЩЕНИЕ**

С настоящото, на основание чл.129, ал.2 от ЗУТ, във връзка с чл.61, ал.3 от АПК се съобщава, че със Заповед № 1002/13.10.2022г. на Кмета на Община Севлиево, на основание чл. 44, ал. 1, т. 13 от Закона за местното самоуправление и местната администрация (ЗМСМА) и чл. 129, ал. 2 от ЗУТ е одобрен:

**Подробен устройствен план - План за регулация и застрояване /ПРЗ/** с цел частично изменение на действащия устройствен план за кв. 6 по плана на кв. Балабанца, гр. Севлиево, Област Габрово.

С ПУП – ПР УПИ I-2934 от кв. 6 по плана на кв. Балабанца, гр. Севлиево, Община Севлиево да се отреди „за обществено обслужване“ и да се постави в съответствие с източната имотна граница на ПИ с идентификатор 65927.503.2934 по кадастралната карта на гр. Севлиево.

Със застроителната съставка на плана за УПИ I-2934 от кв. 6 по плана на кв. Балабанца, гр. Севлиево, Община Севлиево да се запази устройствената зона „Жм“ – жилищна устройствена зона с преобладаващо застрояване с малка височина, със следните усторойствени показатели:

* **Начин на застрояване** – свободно;
* **Характер на застрояване** – ниско – с височина до 10 м.;
* **Максимална плътност на застрояване** – 60%;
* **Максимална интензивност на застрояване** – до 1.2;
* **Минимална озеленена площ** – 40%, като 1/3 от озеленената площ трябва да бъде с дървесна растителност.

Настоящата заповед да се връчи на заинтересуваните лица по реда на АПК.

На заинтересуваните лица е изпратено съобщението за издадената заповед с писма и обратна разписка.

Заповедта може да бъде оспорена, съгласно чл.215 от ЗУТ, в 14-дневен срок от датата на публикуване на настоящото обявление, чрез Кмета на Община Севлиево пред Административен съд – Габрово, по реда на АПК. Жалбите се подават в деловодството на Общината в два екземпляра.

Преписката се намира в Дирекция „ТСУ“ при Община Севлиево – пл. “Свобода“, ет. II, стая 209 и може да бъде прегледана от заинтересуваните.

В случай, че заинтересуваните лица не се явят до изтичане на четиринадесет дневен срок от поставяне на настоящото съобщение на таблото за обявление в ЦИУГ и на интернет страницата на Община Севлиево, заповедта ще се счита за редовно връчена и съответните документи ще бъдат приложени към преписката.

Съобщението за издадената заповед е поставено на 14.10.2022г. на таблото за обявления в „Център за информация и услуги на граждани“ и е публикувано на Интернет страницата на Община Севлиево.